Edukiak
Indizea 🔎︎

# Koaderno-barra erabiltzea

Koaderno-barra komando-ikonoak bistaratzeko modu berria da, erabilera azkartzeko sortua.

Modu lehenetsian, LibreOffice komandoak menu teilakatuetan eta ikonoz beteriko tresna-barretan taldekatuta daude.

Koaderno-barrak kontrolak eta ikonoak antolatzeko beste modu bat erakusten du, ez ikonoen errenkada zuzen modura, baizik eta komandoen eta edukien taldeak testuinguruaren arabera bistaratuta.

Koaderno-barran, maiz erabilitako komandoak taldeka antolatzen dira eta haiek atzitzea azkartzen da. Horrela, menuz menuko aukeran eta tresna-barretako komando-ikonoen arakatze luzeak saihesten dira.

Koaderno-barra Writer, Calc, Draw eta Impress aplikazioetan dago erabilgarri. Erabiltzaile-interfazeak orain diseinu anitz ditu. Diseinua aldatzeko, aukeratu Ikusi - Erabiltzaile-interfazea eta azpimenuan hautatu erabili nahi den diseinua.

Komando hau erabiltzeko...

Aukeratu Ikusi - Erabiltzaile-interfazea menua.

## Erabiltzaile-interfazearen diseinuak

Erabiltzaile-interfazea sarrerak interfazeko zein elementu ikusgai izango diren definitzen du. Honako hiru diseinuak ez dira koaderno-barra motakoak:

- Tresna-barra estandarra - Modu klasikoa, bi tresna-barra ikusgai dituena - 'Estandarra' eta 'Formatua'. Alboko barra partzialki tolestua dago eta fitxak besterik ez ditu erakusten.

- Tresna-barra bakuna - Gehien erabilitako eginbideak erakusten dituen tresna-barra bakarra. Alboko barra tolestuta dago.

- Alboko barra - Alboko barra guztiz irekita dago eta tresna-barra bakarra erakusten da: 'Formatua' tresna-barra

Erabiltzaileak tresna-barra gehiago aktibatzen dituenean, egoera berria erabiltzaile-profilean gordeko da. Hortaz, koaderno-barraren modutik itzultzean, aurretik ikusgai jarritako tresna-barra guztiak ikusgai egongo dira.

## Koaderno-barraren modu erabilgarriak

Koaderno-barraren moduan, tresna-barra eta alboko barra guztiak ezkutuan daude eta koaderno-barra goiko aldeak agertzen da.

- Fitxak - Modu horretan, barra fitxetan antolatuta dago, eta fitxa bakoitzak ikonoen multzo bat bistaratzen du, testuinguruaren arabera antolatuta. Testuingurua aldatu egin daiteke dokumentuan hautatzen den objektuaren arabera; esaterako, desberdina izango da taula bat edo irudi bat hautatzen bada.

Fitxadun moduan, menu-barra ezkutatuta dago modu lehenetsian. Menu-barra bistaratzeko, hautatu leihoaren goian ezkerrean dagoen Menu-barra ikonoa.

- Testuinguruko taldeak - Koaderno-barra 4 taldetan zatituta dago. 'Fitxategia', 'Arbela' eta 'Testua' taldeak finkoak dira. 'Txertatu' taldeko edukiak aldakorrak dira, dokumentuan hautatutako objektuaren (taula, irudia, OLE objektua...) izaeraren arabera.

- Testuingurukoa bakarra - Tresna-barra zentratu bakarra bistaratzen du, testuinguruaren araberako edukiak dituena.

- Multzo-barra - Barra multzoetan banatuta dago, multzo bakoitzak ikono talde gisa eta menu gisa antolatutako komandoak dituela.

Fitxadun barra multzo-barra moduak ere aldaera trinko gisa daude erabilgarri.

Koaderno-barrako ikonoen tamaina aldatu egin daiteke LibreOffice - Hobespenak>Tresnak - Aukerak - LibreOffice - Ikresna-barrako ikonoen tamaina zerrenda-koadroan.

Koaderno-barra ezin da pertsonalizatu.

Writer, Calc, Draw eta Impress moduluek koaderno-barraren egungo inplementazioa (LibreOffice 7.0) partekatzen dute. Modulu bateko koaderno-barran aldaketak bat egiten bada, beste moduluetako koaderno-barrak ere aldatuko dira.

Erlazionatutako gaiak

Tresna-barrak

Ikusi aukerak