Edukiak
Indizea 🔎︎

# Input# instrukzioa

Irekitako fitxategi sekuentzialeko datuak irakurtzen ditu.

## Sintaxia:

Input #FitxategiZenbakia As Integer; alda1[, alda2[, alda3[,...]]]

## Parametroak:

FitxategiZenbakia: Irakurri nahi duzun informazioa duen fitxategiaren zenbakia. Fitxategia Open instrukzioaren bidez ireki behar da, INPUT gako-hitza erabiliz.

alda: Irekitako fitxategian irakurritako balioak esleitzen dizkiozun zenbakizko aldagaia edo kate-aldagaia.

Input# instrukzioak zenbakizko balioak edo kateak irakurtzen ditu irekitako fitxategi batetik, eta aldagai bati edo gehiagori datuak esleitzen dizkio. Zenbakizko aldagaiak lehen orga-itzuleraraino (Asc=13), lerro-jauziraino (Asc=10), zuriuneraino edo komaraino irakurtzen dira. Kate-aldagaiak lehen orga-itzuleraraino (Asc=13), lerro-jauziraino (Asc=10) edo komaraino irakurtzen dira.

Irekitako fitxategiko datuak eta datu motak "alda" parametrora pasatako aldagaien ordena berdinean agertu behar dira. Zenbakizko aldagai bati ez-zenbakizko balioak esleitzen badizkiozu, "alda" parametroari "0" balioa esleituko zaio.

Komaz bereizitako erregistroak ezin zaizkie kate-aldagaiei esleitu. Fitxategiko komatxoak (") ere ez dira kontuan hartzen. Karaktere horiek fitxategitik irakurri nahi baldin badituzu, erabili Line Input# instrukzioa testu-fitxategi soilak (karaktere inprimagarriak bakarrik dituzten fitxategiak) lerroz lerro irakurtzeko.

Datu-elementu bat irakurtzean fitxategiaren amaierara helduz gero, errorea gertatzen da eta prozesua abortatu egingo da.

## Adibidea:

    Sub ExampleWorkWithAFile
    Dim iCount As Integer
    Dim sName As String
    Dim sValue As Integer
    Dim sFileName As String

    sFileName = "c:\data.txt"
    iCount = Freefile

    ' Idatzi datuak (gero Input bitartez irakurriko direnak) fitxategi batean
    Open sFileName For Output As iCount
    sName = "Hamburg"
    sValue = 200
    Write #iCount, sName, sValue
    sName = "New York"
    sValue = 300
    Write #iCount, sName, sValue
    sName = "Miami"
    sValue = 459
    Write #iCount, sName, sValue
    Close #iCount

    iCount = Freefile
    ' Irakurri datu-fitxategi bat Input bitartez
    Open sFileName For Input As iCount
    Input #iCount; sName, sValue
    MsgBox sName & " " & sValue
    Input #iCount; sName, sValue
    MsgBox sName & " " & sValue
    Input #iCount; sName, sValue
    MsgBox sName & " " & sValue
    Close #iCount
    End Sub