Edukiak
Indizea 🔎︎

# Aldatu txantiloi lehenetsia

Dokumentu berri bat Fitxategia - Berria aukeraren bidez irekitzean, LibreOffice txantiloi batean oinarritutako dokumentu hutsa agertuko da. Txantiloi hori editatu, aldatu edo ordeztu dezakezu, dokumentu berriak estilo pertsonalizatua edo beste eduki batzuk eduki ditzan.

## Txantiloi lehenetsiak aldatzea

- Lehenengo, ireki lehendik dagoen LibreOffice txantiloia eta aldatu, edo ireki dokumentu berria eta editatu nahieran, nahi duzun txantiloia sortzeko.

LibreOffice modulu bakoitzarentzat dokumentu-txantiloi bat defini dezakezu. Ondoren, testu-dokumentuetan zer egin behar den deskribatzen da.

1. Gorde dokumentua Fitxategia - Txantiloiak - Gorde txantiloi gisa aukeratuta eta dokumentua Txantiloiak kategorian gordeta.

2. Aukeratu Fitxategia - Berria - Txantiloiak

3. Egin klik bikoitza zerrendako Txantiloiak aukeran. Erabiltzaileak definitutako txantiloiak ikusiko dituzu erabiltzaileak definitutako direktorioan. Direktorio hori LibreOffice - HobespenakTresnak - Aukerak - LibreOffice - Bide-izenak aukeran zehazten da. Hautatu berriki gorde duzun txantiloia.

4. Aukeratu Ezarri lehenetsi gisa. Testu-dokumentu berria irekitzen duzun hurrengoan, dokumentu berria txantiloi lehenetsi berrian oinarrituko da.

## Txantiloi lehenetsiak erabiltzea

Txantiloi pertsonalizatuen bidez, lana hainbat modutan erraztu daiteke.

### Txantiloien karpetako txantiloiak

Txantiloi berria gorde dezakezu Fitxategia - Txantiloiak - Gorde txantiloi gisa erabilita edo "Txantiloia" fitxategi mota hautatuta edozein 'Gorde' elkarrizketa-koadrotan. Gorde txantiloia LibreOffice - HobespenakTresnak - Aukerak - LibreOffice - Bide-izenak atalean zehaztutako erabiltzaile-direktorioan, txantiloia Fitxategia - Berria - Txantiloiak elkarrizketa-koadrotik atzitu ahal izateko.

Txantiloi bat ireki eta editatzeko, aukeratu Fitxategia - Berria - Txantiloiak, hautatu txantiloia eta sakatu Editatu botoia.