Edukiak
Indizea 🔎︎

# Bete

Automatikoki betetzen ditu gelaxkak edukiarekin.

Komando hau erabiltzeko...

Aukeratu Orria - Bete gelaxkak.

LibreOffice Calc-eko laster-menuetan aukera gehigarriak aurkituko dituzu gelaxkak betetzeko.

## Behera

Hautatutako barrutia (gutxienez bi errenkada izan behar ditu) barrutiko goiko gelaxkaren edukiarekin betetzen da.

## Eskuinean

Ezkerreko gelaxkaren edukiarekin betetzen da gutxienez bi zutabe dituen barrutia hautatua.

## Gora

Gelaxka beherenaren edukiarekin betetzen da gutxienez bi errenkada dituen barrutia hautatua.

## Ezkerrera

Eskuineko gelaxkaren edukiarekin betetzen da gutxienez bi zutabe dituen barrutia hautatua.

## Orria

Kalkulu-orri bateko orriak edo barrutiak hautatutako beste kalkulu-orri bateko gelaxka beretara transferitzeko aukerak zehazten ditu.

## Serieak

Sortu automatikoki serieak elkarrizketa-koadro honetako aukerekin. Adierazi norabidea, gehikuntza, denbora-unitatea eta serie mota.

Gelaxkak laster-menuen bidez betetzea:

- Ireki laster-menua gelaxka baten gainean zaudenean eta aukeratu Hautapen-zerrenda.

- Uneko zutabeko testu guztia biltzen duen zerrenda-koadroa bistaratuko da. Testua alfabetikoki ordenatuta egongo da eta sarrera errepikatuak behin bakarrik agertuko dira zerrendan.

- Testua gelaxkara kopiatzeko, egin klik zerrenda-sarrera batean.