Edukiak
Indizea 🔎︎

# Hitz-zatiketa

Lehenespenez, LibreOffice aplikazioak lerro batean sartzen ez diren hitzak hurrengo lerrora eramaten ditu. Nahi baduzu, eskuzko hitz-zatiketa edo hitz-zatiketa automatikoa erabil dezakezu portaera hori saihesteko:

## Hitz-zatiketa automatikoa

Hitz-zatiketa automatikoak marratxoak txertatzen ditu behar direnean. Aukera hori paragrafo-estilo eta paragrafo indibidualentzat bakarrik dago erabilgarri.

### Paragrafo batean hitz-zatiketa automatikoki aplikatzeko

1. Egin klik eskuineko botoiaz paragrafoan, eta aukeratu Paragrafoa.

2. Egin klik Testu-fluxua fitxan.

3. Hitz-zatiketa arean, hautatu Automatikoki kontrol-laukia.

4. Sakatu Ados.

### Hainbat paragrafotan hitz-zatiketa automatikoki aplikatzeko

Hitz-zatiketa automatikoa paragrafo batean baino gehiagotan erabili nahi baduzu, erabili paragrafo-estilo bat.

Adibidez, gaitu hitz-zatiketa automatikoa "Lehenetsia" paragrafo-estiloarentzat, eta aplikatu estilo hori hitz-zatiketa aplikatu behar duzun paragrafoetan.

1. Aukeratu Ikusi - Estiloak, eta egin klik Paragrafo-estiloak ikonoan.

2. Egin klik eskuineko botoiaz hitz-zatiketa aplikatzea nahi duzun paragrafoan eta aukeratu Aldatu.

3. Egin klik Testu-fluxua fitxan.

4. Hitz-zatiketa arean, hautatu Automatikoki kontrol-laukia.

5. Sakatu Ados.

6. Aplikatu estiloa hitz-zatiketa erabili nahi duzun paragrafoetan.

## Eskuzko hitz-zatiketa

Marratxoa lerroan nahi duzun lekuan txerta dezakezu edo utzi LibreOffice aplikazioari zatitu beharreko hitzak bilatzen eta iradokizun bat eskaintzen.

### Hitzak eskuz zatitzeko

Marratxo bat azkar txertatzeko, sakatu marratxoa gehitu nahi diozun hitza, eta ondoren sakatu ⌘Ctrl+Marratxoa(-).

Eskuzko marratxoa txertatzen baduzu, hitza eskuzko marratxoan bakarrik zatituko da. Hitz horretan ez da hitz-zatiketa automatikorik aplikatuko. Eskuzko marratxoa duen hitza Testu-fluxua fitxako ezarpenak kontuan hartu gabe zatituko da.

### Hautatutako testuan hitz-zatiketa automatikoki aplikatzeko

1. Hautatu hitz-zatiketa aplikatu nahi diozun testua.

2. Aukeratu Tresnak - Hizkuntza - Hitz-zatiketa.

Erlazionatutako gaiak

Ortografia eta gramatika egiaztatzea

Sinonimoak

Txantiloi lehenetsia aldatzea

Hitz jakinen zatiketa eragoztea

Testu-fluxua