Edukiak
Indizea 🔎︎

# Eremuak

Eremua txertatzen du kurtsorea dagoen tokian. Eremuek automatikoki eguneratu daitekeen informazioa edukitzen dute, esaterako, data, ordua edo orrialde-zenbakia. Elkarrizketa-koadroan erabilgarri dauden eremu guztiak zerrendatzen dira.

Komando hau erabiltzeko...

Aukeratu Txertatu - Eremua - Eremu gehiago

⌘Ctrl+F2

Txertatu tresna-barran, egin klik

Txertatu eremuak

Eremuei buruz

## Dokumentua

Eremuak uneko dokumentuari buruzko informazioa sartzeko erabiltzen dira, adibidez, fitxategiaren izena, txantiloia, estatistikak, erabiltzailearen datuak, data eta ordua.

## Erreferentzia gurutzatuak

Hemen txerta ditzakezu uneko dokumenturako erreferentziak edo erreferentzia gurutzatuak. Erreferentziak dokumentu bereko edo dokumentu maisuaren azpidokumentuetako erreferentzia gurutzatuak dira.

Erreferentzia gurutzatua eremu gisa sartzeak badu abantaila bat: ez dituzu erreferentziak eskuz egokitu behar dokumentua aldatzen duzun bakoitzean. Eguneratu eremuak F9 tekla sakatuz eta dokumentuko erreferentziak ere eguneratuko dira.

## Funtzioak

Hautatzen duzun eremu motaren arabera, funtzio batzuentzako baldintzak eslei ditzakezu. Adibidez, klik egitean makro bat exekutatzen duen eremua defini dezakezu, edo baldintza bat betetzean ezkutatzen den eremua. Beharrezkoa denean, dokumentuan grafikoak, taulak, markoak edo beste objektu batzuk txertatzen dituzten leku-marken eremuak defini ditzakezu.

## DokInformazioa

DokInformazioa eremuak dokumentuaren propietateei buruzko informazioa edukitzen du, esaterako dokumentua noiz sortu zen. Dokumentuaren propietateak ikusteko, aukeratu Fitxategia - Propietateak.

## Aldagaiak

Aldagai-eremuen bidez eduki dinamikoa gehi dezakezu dokumentuetan. Adibidez, aldagai bat erabil dezakezu orrialde-zenbakitzea berrezartzeko.

## Datu-basea

Edozein datu-basetako eremuak txerta ditzakezu dokumentuan, adibidez, helbide-eremuak.

## Txertatu

Hautatutako eremua kurtsorea dagoen tokian txertatzen du. Elkarrizketa-koadro hori irekita dagoen bitartean, eremuak txerta ditzakezu dokumentuan. Elkarrizketa-koadroa ixteko, egin klik Itxi botoian.