Edukiak
Indizea 🔎︎

# JDBC konexioa

JDBC datu-basean sartzeko aukerak zehazten ditu.

## JDBC adibideak

JDBC kontrolatzaile klasea erabil dezakezu LibreOffice aplikaziotik JDBC datu-base batera konektatzeko. Kontrolatzaile klasea datu-basearen fabrikatzaileak ematen du. JDBC datu-baseen bi adibide Oracle eta MySQL dira.

Kontrolagailu-klaseak LibreOffice aplikazioari gehitu behar zaizkio. Erabili LibreOffice - HobespenakTresnak - Aukerak - LibreOffice - Aurreratua.

### Oracle datu-basea

JDBC kontrolatzailea erabil dezakezu Solaris edo Linuxetik Oracle datu-basean sartzeko. Datu-base batean Windowsetik sartzeko, ODBC kontrolatzailea behar duzu.

UNIXen, ziurtatu Oracle datu-basearen bezeroak JDBC onartzen duela. Solaris Oracle bezeroaren 8.x bertsioarentzako JDBC kontrolatzaile klasea direktorio honetan dago: <Oracle client>/product/jdbc/lib/classes111.zip. Azken bertsioa ere deskargatu dezakezu Oracle-ren webgune honetatik:

Datu-iturburuaren URLa koadroan, sartu Oracle datu-basearen zerbitzariaren kokalekua. URLaren sintaxia datu-base motaren arabera dago. Informazio gehiago lortzeko, ikusi JDBC kontrolatzailearekin batera etorritako dokumentazioa.

Oracle datu-baseetan, URLaren sintaxia hau da:

oracle:thin:@hostname:port:database_name

- hostname (ostalari-izena) Oracle datu-basea exekutatzen duen ordenagailuaren izena da. Ostalari-izena zerbitzariaren IP helbidearekin ere ordeztu dezakezu.

- port Oracle datu-baseak entzuten duen ataka da. Galdetu datu-basearen administratzaileari zein den ataka-helbide zuzena.

- database_name Oracle datu-basearen izena da. Galdetu datu-basearen administratzaileari zein den izen zuzena.

### MySQL datu-basea

MySQL datu-basearen kontrolatzaile-artxiboa MySQL-ren web gunean dago erabilgarri.

MySQL datu-basearen sintaxia hau da:

mysql://hostname:port/database_name

- hostname MySQL datu-basea exekutatzen duen ordenagailuaren izena da. Ostalari-izena IP helbidearekin ere ordeztu dezakezu.

- port MySQL datu-basearen ataka lehenetsia da, adibidez, 3306.

- database_name datu-basearen izena da.

## Datu-iturburuaren URLa

Sartu datu-basearen URLa. Adibidez, MySQL JDBC kontrolagailurako, sartu "mysql://<zerbitzari-izena>/<datu-basearen izena>". JDBC kontrolagailuari buruzko informazio gehiagorako, kontsultatu kontrolagailuarekin datorren dokumentazioa.

## JDBC kontrolatzaile klasea

Sartu JDBC kontrolatzailearen izena.

JDBC kontrolagailu bat erabili ahal izan baino lehen, bere klase-bidea gehitu behar da. Aukeratu LibreOffice - HobespenakTresnak - Aukerak - LibreOffice - Aurreratua, eta egin klik Klase-bidea botoian. Bidearen informazioa gehitu ondoren, berrabiarazi LibreOffice.

## Probatu klasea

Konexioa uneko ezarpenekin probatzen du.

Autentifikazioa

Datu-baseen morroia