Edukiak
Indizea 🔎︎

# Erlazioak

Bi taulen arteko erlazioa definitzeko eta editatzeko aukera ematen dizu.

Komando hau erabiltzeko...

Datu-baseen fitxategi-leihoan, aukeratu Tresnak - Erlazioak.

Eguneratzeko eta ezabatzeko aukerak erabilgarri egongo dira, baldin eta datu-baseak onartzen baditu.

## Taulak

Erlazio berria sortzen baduzu, taula bat hauta dezakezu elkarrizketa-koadroaren goiko konbinazio-koadro bakoitzetik.

Erlazioak elkarrizketa-koadroa lehendik dagoen erlazio batentzat irekitzen baduzu Erlazioa leihoko lotura-marran bi aldiz klik eginez, erlazio horretako taulak ezingo dituzu hor aldatu.

## Gako-eremuak

Erlazioarentzako gako-eremuak zehazten ditu.

Estekarentzat hautatutako taulen izenak hemen agertzen dira zutabe-izen gisa. Eremu batean klik egiten baduzu, gezi-botoiak erabil ditzakezu taulako eremu bat hautatzeko. Erlazio bakoitza errenkada batean idazten da.

## Eguneratzeko aukerak

Lehen mailako gako baten eremuan aldaketak egindakoan eragina izaten duten aukerak hauta ditzakezu hemen.

### Ekintzarik ez

Lehen mailako gako bati egindako aldaketak kanpoko gako-eremuei ez diela eragiten zehazten du.

### Kaskada eguneratzea

Kanpoko gakoen eremu guztiak eguneratzen ditu, dagokion lehen mailako gakoaren balioa aldatu bada (kaskadako eguneratzea).

### Ezarri null

Dagokion lehen mailako gakoa aldatu bada, erabili aukera hau "IS NULL" balioa ezartzeko kanpoko gako-eremu guztiei. IS NULL adierazpenak eremua hutsik dagoela adierazten du.

### Lehenetsi

Dagokion lehen mailako gakoa aldatu bada, erabili aukera hau kanpoko gako-eremu guztiei balio lehenetsia ezartzeko. Dagokion taula sortzean, kanpoko gako-eremuen balio lehenetsia zehaztuko da eremu-propietateak esleitzean.

## Ezabatzeko aukerak

Hemen lehen mailako gako-eremu bat ezabatzean eragina izango duten aukerak hauta ditzakezu.

### Ekintzarik ez

Aukera honek zehazten du lehen mailako gako bat ezabatzeak ez duela eraginik izango kanpoko gako-eremuetan.

### Ezabatu kaskada

Aukera honek adierazten du kanpoko gako-eremu denak ezabatuko direla dagokion lehen mailako gako-eremua ezabatzen bada.

Lehen mailako gako-eremu bat Ezabatu kaskada aukeraren bidez ezabatzen baduzu, kanpoko gako gisa gako hori duten beste tauletako erregistro guztiak ere ezabatu egingo dira. Kontu handiz erabili aukera hau, datu-baseko zati handiagoa ezabatu baitaiteke!

### Ezarri null

Dagokion lehen mailako gakoa ezabatzen baduzu, "IS NULL" balioa esleituko zaie kanpoko gako-eremu guztiei.

### Lehenetsi

Dagokion lehen mailako gakoa ezabatzen baduzu, balio lehenetsia ezarriko zaie kanpoko gako-eremu guztiei.