Diagramen morroia - Datu-serieak

Edukiak
Indizea 🔎︎

# Diagrama morroia - Datu serieak

Diagrama-morroiaren orri honetan datu-serie bakoitzaren iturburu-barrutia aldatu daiteke, bakoitza bere aldetik, baita beren etiketak ere. Kategorien barrutia ere aldatu daiteke. Lehenengo datu-barrutia hautatzen da 'Datu-barrutia' orrian, eta ondoren beharrezkoak ez diren datu-serieak kendu edo datu-serieak gehitu beste gelaxka batzuetatik.

Orri honetan aukera gehiegi daudela badirudi, zehaztu datu-barrutia Diagramen morroia - Datu-barrutia orrian, eta saltatu orri hau.

Komando hau erabiltzeko...

Aukeratu Txertatu - Diagrama....

Txertatu diagrama

Egin klik bikoitza diagrama batean, gero aukeratu Formatua - Datu-barrutiak

Elkarrizketa-koadro hau Calc edo Writer tauletan oinarritutako diagrametan bakarrik erabil daiteke.

Sakatu Shift+F1 eta kokatu kontrol baten gainean, hari buruz gehiago ikasteko.

## Datu-serieak antolatzea

Datu-serieen zerrenda-koadroan, uneko diagramako datu serie guztien zerrenda ikus dezakezu.

- Datu-serieak antolatzeko, hautatu sarrera bat zerrendan.

- Egin klik Gehitu botoian, hautatutako sarreraren azpian beste serie bat gehitzeko. Datu-serie berria hautatutako sarreraren mota berekoa izango da.

- Egin klik Kendu botoian, hautatutako sarrera datu-serieen zerrendatik kentzeko.

- Erabili gora eta behera gezien botoiak, hautatutako sarrera zerrendan gora edo behera mugitzeko. Honek ez du datu-iturburuaren taulako ordena aldatzen, diagramaren antolaketa baizik.

## Datu-serieak editatzea

1. Egin klik zerrendako sarrera batean, sarrera horren propietateak ikusi eta editatzeko.

   Datu-barrutien zerrenda-koadroan, datu-serieen osagaien rol-izenak eta gelaxka-barrutiak ikus ditzakezu.

2. Egin klik sarrera batean, eta, gero, editatu edukiak beheko testu-koadroan.

   Testu-koadroaren ondoko etiketak hautatuta dagoen rola adierazten du.

3. Sartu barrutia edo egin klik Hautatu datu-barrutia aukeran, elkarrizketa-koadroa ikonotzeko eta barrutia saguarekin hautatzeko.

   Bata bestearen ondoan ez dauden hainbat gelaxkatako areak dituen datu-barrutia nahi baduzu, sartu lehenengo barrutia, gehitu eskuz puntu eta koma testu-koadroaren amaieran, eta gero sartu beste barrutiak. Erabili puntu eta koma barrutien arteko mugatzaile gisa.

Datu-rol baten (Y balioak kasu) barrutiak ez du etiketa-gelaxkarik izan behar.

## Kategoriak edo datu-etiketak editatzea

- Sartu edo hautatu kategoria edo datu-etiketetarako testu gisa erabiliko den gelaxka-barruti bat.

Diagrama motaren arabera, testuak X ardatzean edo datu-etiketa gisa erakusten dira.

Erlazionatutako gaiak

Diagramak txertatzea

Diagrama morroia - Diagrama mota

Diagrama morroia - Datu-barrutia

Diagrama morroia - Diagramaren elementuak